En l'anyo 1912 partecipó en os Chuegos d'Estocolmo de 1912 a on ganó a medalla d'oro en as prebas de pentatlón y decatlón. L'anyo siguent, li fuoron retiratas por partecipar d'antis d'os Chuegos en partius de béisbol de forma remunerata. a suya filla Grace Thorpe, una destacata activista por os dreitos d'os amerindios, luitó por o retorno d'as medallas olimpicas arrebatadas a su pai de forma inchusta, y a inclusión d'as suyas marcas en as listas de records mundials. Dimpués de muitos anyos de luita en os Estaus Unius a AAU (Amateur Athletic Unioon) y o COE (Comité Olimpico Estatatounitense) li retornoron o estatus d'atleta amateur que teneba en 1913. Con iste nuevo estatus y a evidencia que a suya descalificación se fació dimfuera d'o periodo d'a regla d'os treinta dias, o president d'o COI Juan Antonio Samaranch en una reunión d'o comité eixecutivo fació una propuesta de retornar-li as medallas que fue aprovada por unanimidat. El 18 de chinero de 1983 en una cerimonia celebrata en Los Angeles li fuoron entregatas unas medallas conmemorativas a dos fillos suyos pues as medallas orichinals fuoron robatas d'o museo a on yeran.